Scaramouche (cinta de 1952)

:*Iste articlo ye sobre una cinta de capa y espada estausunidense de l'anyo 1952; ta atros usos, se veiga *'Scaramouche (desambigación)** y **Scaramouche (cinta)***.

***Scaramouche**'' (títol orichinal, estrenada con iste mesmo títol en [[Aragón]]) ye una [[cinta]] de [[cine estausunidense]] de [[cine de capa y espada]] y [[cine de romance]] estrenada l'anyo [[1952]], dirichida por [[George Sidney]] seguntes un [[guión adaptau]] por [[Ronald Millar]] y [[George Froeschel]] (basau en a [[novela]] ''[[Scaramouche (novela)|Scaramouche]]'', que heba publicau [[Rafael Sabatini]] l'anyo [[1921]]), con una [[banda sonora orichinal]] de [[Victor Young]], una [[dirección de fotografía]] de [[Charles Rosher]], una [[producción cinematografica]] de [[Carey Wilson]] ta la [[productora cinematografica]] ''[[Metro-Goldwyn-Mayer]]'' y un [[elenco]] formau por [[Stewart Granger]], [[Eleanor Parker]], [[Janet Leigh]], [[Mel Ferrer]], [[Henry Wilcoxon]], [[Nina Foch]], [[Richard Anderson]], [[Robert Coote]], [[Lewis Stone]], [[Elisabeth Risdon]], [[Howard Freeman]], [[Curtis Cooksey]], [[John Dehner]], [[John Litel]] y [[Owen McGiveney]], entre d'atros [[actor]]s.

En a [[Francia]] de finals d'o [[sieglo XIX]] en os momentos previos a la [[Revolución Francesa]], [[María Antonieta d'Austria]], reina d'o [[reino de Francia]], ordena a un d'os suyos familiar (o marqués de Maynes) que descubra la identidat de ''Marcus Brutus'', autor de [[panfleto]]s revolucionarios contra la monarquía. Paralelament, li ordena que se case con ''Aline de Gavrillac'', una [[popiella]] de qui cudia. D'atra man, ''André Moreau'' secuestra a ''Lenore'' ta privar que se case con un atro, porque están enamoraus. Y casualment ''Philippe de Valmorin'', lo padrino de ''Lenore'', no ye atro que ''Marcus Brutus'', trobando-se amagau. Li diz a ''André'' que marche de [[París]] con ''Lenore''. Ta marchar necesita diners, y ''André'' visita a ''Fabien'', un [[avogau]] que li entrega diners procedents d'o suyo pai desconoixiu pero iste li diz que ya no li podrá dar mas diners porque su pai ha cortau la entrega y ''André'' lo menaza dica que confiesa que su pai ye lo ''conte de Gavrillac''. ''Andrè'' marcha con ''Lenore'' enta [[Normandía]], a on i vive lo conte, y en o camín coincide con ''Philippe de Valmorin'' y dimpués con ''Aline'', de qui ''André'' s'enamora. Pero en conoixer de qui ye filla, sabe que ye su chirmanastra, pero no li diz a ella. En plegar en casa d'o conte, iste ha falleixiu, y ''André'' li diz a ''Aline'' que ñel la pretecherá. Tanimientres, bien luego ''André'' y ''Philippe'' se troban con ''De Maynes'', qui ye manulla muit bien a [[espada]], y provoca a ''Philippe'' a un duelo y lo mata, perseguindo tamién a ''André'', qui logra fuyir amagandose en una companyóa teatral ambulant como ''[[Scaramouche (personache)|Scaramouche]]'' y dende alavez prepara lo suyo resquite, ta lo cual amenista en primeras aprender [[esgrima]]. Bien luego li demana aduya ''Dubuque'', un deputau d'a naixient Asemblea Nacional, que se troba con que los deputaus revolucionarios son provocaus a duelos y asasinaus.

A cinta s'ambienta en [[París]], [[Nomrandía]] y atros puestos de [[Francia]] mientres os [[anyos 1780]] y las suyas escenas se filmoron en [[Los Angeles]] y [[San Francisco (California)|San Francisco]] ([[California]]) en os [[Estaus Unius]] y en o [[castiello de Pierrefonds]] en [[Pierrefonds]] ([[Oise]]) en [[Francia]]; amás d'en os ''[[Metro-Goldwyn-Mayer Studios]]'' en [[Culver City]] tamién en California.

Ye una cinta que ha recibiu bellas nominacions a bels premios, encara que garra d'ellas no ye referida a los premios cinemaotograficos mas conoixius u destacaus.

== Elenco ==


== Se veiga tamién ==
* [[Cine en 1952]].
* [[Cintas de 1952]].

== Referencias ==


== Vinclos externos ==
*  [https://www.imdb.com/title/tt0045125/ ''Scaramouche''] en [[Internet Movie Database]].
*  [https://www.tcm.com/tcmdb/title/2053/enwp ''Scaramouche''] en [[TCM Movie]].
*  [https://catalog.afi.com/Catalog/moviedetails/50646 ''Scaramouche''] en l**American Film Institute Catalog* de l*'American Film Institute*.
*  [https://www.rottentomatoes.com/m/1018316-scaramouche *Scaramouche''] en Rotten Tomatoes.